

**PWYLLGOR PARTNERIAETH CYDWASANAETHAU GIG CYMRU**

**COFNODION Y CYFARFOD A GYNHALIWYD DDYDD MAWRTH 21 MAI 2020**

**10:00–12:00**

**Cynhaliwyd y cyfarfod ar Skype**

**Rhan A – Cyhoeddus**

|  |  |  |
| --- | --- | --- |
| **YN BRESENNOL** | **SWYDD** | **SEFYDLIAD** |
| **MYNYCHWYR:** |
| Margaret Foster (MF) | Cadeirydd PCGC | PCGC |
| Neil Frow (NF) | Rheolwr Gyfarwyddwr | PCGC |
| Andy Butler (AB) | Cyfarwyddwr Cyllid a Gwasanaethau Corfforaethol | PCGC |
| Gareth Hardacre (GH) | Cyfarwyddwr y Gweithlu a Datblygu Sefydliadol | PCGC |
| Alison Ramsey (AR) | Dirprwy Gyfarwyddwr Cyllid | PCGC |
| Peter Stephenson (PS) | Pennaeth Cyllid a Datblygu Busnes | PCGC |
| Peter Elliot (PE) | Rheolwr Prosiect | PCGC |
| Steve Ham (SH) | Prif Weithredwr Ymddiriedolaeth | Felindre |
| Chris Turley (CT) | Cyfarwyddwr Cyllid | Ymddiriedaeth Gwasanaeth Ambiwlans Cymru |
| Geraint Evans GE | Cyfarwyddwr y Gweithlu a Datblygu Sefydliadol | Aneurin Bevan |
| Bob Chadwick (BC)  | Cyfarwyddwr Gweithredol Cyllid BIP (rhan o’r cyfarfod)  | Caerdydd a’r Fro |
| Hazel Robinson (HR) | Cyfarwyddwr y Gweithlu a Datblygu Sefydliadol | Bae Abertawe |
| Huw Thomas (HT) | Cyfarwyddwr Cyllid | BIP Hywel Dda |
| Hywel Daniel (HD) | Cyfarwyddwr y Gweithlu a Datblygu Sefydliadol Dros Dro | BIP CTM |
| Phil Bushby (PB) | Cyfarwyddwr y Gweithlu a Datblygu Sefydliadol | Iechyd Cyhoeddus Cymru |
| Peter Hopgood (PH) | Cyfarwyddwr Cyllid a Gwasanaethau TG | Bwrdd Iechyd Addysgu Powys |
| Steve Elliot (SE) | Dirprwy Gyfarwyddwr Cyllid | LlywodraethCymru |
| Sue Hill (SUH) | Cyfarwyddwr Cyllid | BIP Betsi Cadwaladr |
| Gareth Price (GP) | Cynorthwyydd Personol  | PCGC |

| **Eitem** |  | **I’w gweithredu gan** |
| --- | --- | --- |
| 1. **MATERION CYFFREDINOL**
 |
| **1.1** | **Croeso a Sylwadau Agoriadol**Croesawodd y Cadeirydd bawb i Gyfarfod Mai 2020 Pwyllgor Partneriaeth Cydwasanaethau GIG Cymru.  |  |
| **1.2** | **Ymddiheuriadau**Cafwyd ymddiheuriadau oddi wrth:* Eifion Williams, Cyfarwyddwr Cyllid: AaGIC
* Huw George, Cyfarwyddwr Cyllid Iechyd Cyhoeddus Cymru
* Darren Dupre: Unsain
 |  |
| **1.3** | **Datganiadau o Fuddiannau** Ni dderbyniwyd unrhyw ddatganiadau.  |  |
| **1.4** | **Cofnodion o’r cyfarfod a gynhaliwyd ar 16 Ionawr 2020** Adolygwyd a derbyniwyd Cofnodion Drafft y cyfarfod a gynhaliwyd ar 16 Ionawr 2020 ac ni chodwyd unrhyw faterion. |  |
| **1.5** | **Materion sy’n codi o’r cyfarfod ar 16 Ionawr 2020**Mae’r holl gamau gweithredu i’w trafod wedi’u cwblhau. |  |
| 1. **\*\*\* Diweddariad ynghylch COVID-19:**
 |
| **2.1** | **Diweddariad Cyffredinol**Dywedodd AB wrth y Pwyllgor fod nifer o geisiadau wedi’u derbyn gan Gyfarwyddwyr Cyllid yn gofyn am wybodaeth ynghylch y trefniadau parhad busnes sydd ar waith yn y Cydwasanaethau. O ganlyniad, lluniwyd a darparwyd adroddiad cryno trwy’r grŵp Cyfarwyddwyr Cyllid ac ers hynny mae wedi’i ddiweddaru ar gyfer y Pwyllgor. Cyn COVID 19, roedd PCGC eisoes wedi sefydlu cynlluniau parhad busnes cynhwysfawr ar gyfer pob cyfarwyddiaeth mewn ymateb i amrywiaeth o senarios, gan gynnwys pandemig.Wedi dechrau’r pandemig, sefydlwyd Grŵp Cynllunio ac Ymateb PCGC. Mae’r grŵp hwn yn cynnwys yr uwch dîm rheoli, ynghyd â chynrychiolaeth undebau llafur a chyfathrebu, ac mae wedi cyfarfod yn rheolaidd i ddatblygu ymateb PCGC i COVID 19 ac i oruchwylio’r gwaith o ddychwelyd i fusnes fel arfer, gan gydnabod y gallai’r ‘normal’ fod yn wahanol iawn i sut roedd pethau o’r blaen. Oherwydd y cynlluniau parhad, buddsoddiad sylweddol mewn technoleg, ac ymroddiad staff i weithio oriau hir mewn amgylchiadau anodd, mae’r holl wasanaethau craidd wedi’u darparu ac mae ansawdd wedi’i gynnal drwyddo draw. Mynegodd HT ei ddiolchgarwch (a ategwyd gan y rhai a oedd yn bresennol) i’r Cydwasanaethau a’r staff am y gwaith caled a’r ymroddiad mewn amgylchiadau anodd iawn. Holodd am wasanaethau PPV, y credai eu bod wedi’u hatal, a hefyd na fyddai PCS yn cyhoeddi’r adroddiadau blynyddol i bob Pwyllgor Archwilio ar gyfer y gwasanaeth hwn. Atebodd NF, er bod y gwasanaeth wedi’i atal yn ystod y misoedd diwethaf oherwydd y pandemig, nid oedd unrhyw reswm pam na ellir cynhyrchu Adroddiadau Blynyddol a hyd gwyddai, dyma oedd y cynllun o hyd. Byddai NF yn gwirio’r sefyllfa gyda Dave Hopkins yn PCS ac yn cadarnhau’r sefyllfa i HT (Cadarnhawyd yn ddiweddarach y byddai Adroddiadau Blynyddol yn dal i gael eu cynhyrchu).  |  |
| **2.2** | **Diweddariad ar y Gweithlu**Rhannodd GH gyda’r Pwyllgor y data ynghylch COVID19 a sut roedd yn effeithio ar weithlu’r Cydwasanaethau. Mae nifer yr absenoldebau sy’n gysylltiedig â COVID19 yn parhau i ostwng, i lawr i 197 yn ystod yr wythnos ddiwethaf. Mae nifer y staff sy’n hunan-ynysu hefyd wedi gostwng o 171 i 162. Fe wnaeth GH gyfleu i’r Pwyllgor mai’r hyn na ddangosir yn yr adroddiad yw hyblygrwydd staff wrth ddelio gyda’r heriau a gyflwynir. Mae rhai staff wedi bod ar drefniadau cylchdro mewn amgylchedd swyddfa a rhai ar wahân. Mae’r hyblygrwydd a ddarparwyd wedi derbyn adborth cadarnhaol gan staff, ac mae’r Gweithlu bellach yn edrych ar sut y gallant gynnal hyn wrth symud ymlaen.Cyn y pandemig, roedd peilot eisoes ar waith yn y Cydwasanaethau i edrych ar Lesiant Iechyd Meddwl. Roedd y peilot hwn yn rhoi mynediad i staff at swyddogion cymorth cyntaf Iechyd Meddwl ledled y sefydliad. Mae’r gwasanaeth hwn wedi datblygu’n fawr yn ystod y pandemig ac mae staff wedi ei werthfawrogi’n fawr. Wrth grynhoi’r ddau bapur, roedd gan y Pwyllgor ddiddordeb mewn clywed am rôl y Grŵp Adferiad, dan gadeiryddiaeth AR, wrth ddychwelyd gwasanaethau i ryw fath o normalrwydd. Cytunwyd y byddai’n ddefnyddiol cyflwyno papur gan y Grŵp Adferiad i Bwyllgor mis Gorffennaf, yn nodi sut mae pethau wedi newid, y gwersi a ddysgwyd, a’r hyn y gallai PCGC ei wneud yn wahanol i Fyrddau Iechyd yn y dyfodol.  | **AR** |
| 1. **Adroddiad y Rheolwr Gyfarwyddwr**
 |
| **3.1** | **Adroddiad y Cadeirydd**Mynegodd y Cadeirydd ddiolch i staff PCGC am allu parhau i ddarparu gwasanaeth o ansawdd uchel yn ystod argyfwng cenedlaethol.  |  |
| **3.2** | **Ailbenodi’r Cadeirydd**Gadawodd MF yr alwad ar y pwynt hwn, a chymerodd HT y Gadair drosodd. Daw tymor MF yn y swydd i ben ar ddiwedd mis Tachwedd 2020, a chan mai hwn yw’r ail dymor pedair blynedd, fel rheol ni fyddai unrhyw opsiwn i ymestyn. Fodd bynnag, mae’r sefyllfa bresennol wedi golygu na fydd Llywodraeth Cymru yn gwneud unrhyw benodiadau cyhoeddus tan fis Medi o leiaf, ac nid yw hynny’n darparu digon o amseri recriwtio Cadeirydd newydd. Felly cyflwynodd GH y cais i ymestyn tymor y cadeirydd am flwyddyn arall hyd 30 Tachwedd, 2021. Trafodwyd y cynnig yn anffurfiol gyda Llywodraeth Cymru sy’n gefnogol, er bod angen iddynt ddeddfu’r diwygiadau perthnasol i’r ddeddfwriaeth bresennol. Cymeradwyodd y Pwyllgor yr estyniad 12 mis, yn amodol ar basio’r ddeddfwriaeth. Yna gofynnwyd i MF ailymuno â’r cyfarfod a chymryd y Gadair yn ôl o HT.  |  |
| **3.3** | **Diweddariad y Rheolwr Gyfarwyddwr**Roedd NF yn falch o gyfleu bod staff wedi ymateb yn effeithiol iawn i’r heriau anodd sy’n wynebu’r sefydliad. Nid yw’r rhan fwyf o’r prif wasanaethau wedi’u hatal ac mae’r Cydwasanaethau wedi parhau i weithredu drwy’r amser. Roedd NF hefyd am gydnabod y cydweithrediad rhagorol gan randdeiliaid allweddol, fel Bwrdd Felindre a Llywodraeth Cymru yn ystod y cyfnod diweddar Mae’r gefnogaeth hanfodol a’r ymatebion cyflym i benderfyniadau anodd wedi helpu i gynnal digon o gyflenwadau Cyfarpar Diogelu Personol mewn marchnad anodd a chystadleuol iawn. Derbyniwyd cis ffurfiol gan Gymdeithas Llywodraeth Leol Cymru yn gofyn am gytundeb ynghylch caffael a dosbarthu cynhyrchion Cyfarpar Diogelu Personol iddynt.. Bydd PCGC yn ymateb yn gadarnhaol i’r cais hwn, cyn belled â bod yr holl arian priodol yn ei le. Roedd sefyllfa ariannol PCGC ar ddiwedd y flwyddyn yn dangos gwarged o £11k. Defnyddiwyd Terfyn Gwariant Cyfalaf 2019/20 o £3.068m yn llawn.Roedd alldro Cronfa Risg Cymru yn unol â’r targed y cytunwyd arno gyda Llywodraeth Cymru, ond am y tro cyntaf roedd y cytundeb rhannu risg wedi’i ddefnyddio. Nododd HR fod rhai o’r uchelgeisiau yng Nghynllun Tymor Canolig Integredig Cydwasanaethau yn dibynnu ar gydweithrediad Ymddiriedolaethau a Byrddau Iechyd. Wrth i sefydliadau ddelio â’u “hadferiad” eu hunain o COVID-19, efallai y bydd cryn amser cyn eu bod mewn sefyllfa i gefnogi PCGC, ac felly bydd hyn yn arafu cynnydd wrth gyflawni’r Cynllun Tymor Canolig Integredig.Roedd NF wedi atodi atodiad i’w adroddiad a oedd yn manylu ar gyflawniadau PCGC yn ystod y misoedd diwethaf. Gofynnodd MF i bawb a oedd yn bresennol rannu hyn â’u byrddau.  |  |
| 1. **Eitemau i’w Cymeradwyo/Cefnogi**
 |
| **4.1** | **Uned Feddygol Dros Dro**Cyflwynodd NF y papur hwn, a darparodd Peter Elliott o’r Swyddfa Rheoli Prosiectau y manylion. Mae Cyfarwyddwyr Meddygol y Byrddau Iechyd a’r Ymddiriedolaethau, ynghyd â’r Prif Fferyllwyr, wedi llunio rhestr o’r 12 Meddyginiaeth Chwistrelladwy Uchaf ar gyfer achosion COVID-19. Mae Llywodraeth Cymru wedi gofyn am gynnydd ar unwaith yn y capasiti fferyllol ar gyfer llenwi chwistrelli o’r 12 Uchaf, er mwyn lleihau’r gwaith llenwi a wneir gan nyrsys. Mae’r Grŵp Prif Fferyllwyr wedi cynnig felly y dylid darparu capasiti ychwanegol ar sail Cymru Gyfan (mae peiriant llenwi chwistrelli eisoes yn cael ei ddefnyddio yng Ngogledd Cymru), a rheolaeth strategol ar ddeunyddiau allweddol ar sail Cymru Gyfan.Ystyrir bod y gweithgareddau hyn yn Wasanaeth Technegol Fferylliaeth (h.y. gweithgaredd cyflenwi), yn hytrach na Fferylliaeth Glinigol a chadarnhaodd cyngor cyfreithiol a ddarparwyd bod gwasanaeth o’r fath yn dod o fewn y diffiniadau o gydwasanaethau o fewn y rheoliadau. Cysylltodd Llywodraeth Cymru â PCGC ym mis Ebrill i ddarparu arbenigedd rheoli prosiect ac i ddylunio a gweithredu Uned Feddygol Dros Dro weithredol yn Ne Cymru. Cyflwynwyd papurau opsiynau ynghylch y model gwasanaeth arfaethedig gan y Tîm Prosiect i’r Grŵp Prif Fferyllwyr yn ystod yr wythnosau dilynol. Ystyriwyd amryw o opsiynau a’r opsiwn a ffefrir yw defnyddio’r gofod yn y Ganolfan Ddosbarthu Genedlaethol (IP5) gydag Ystafell Lân dros dro. Asesir bod y cyfnod paratoi yn bedair wythnos ar ôl dyfarnu’r contract, ac yna pythefnos o ddilysiad. Felly gallai’r gwasanaeth ddod yn weithredol erbyn dechrau mis Gorffennaf 2020 a byddai’n ffurfio gwasanaeth ychwanegol gan PCGC i Fyrddau Iechyd ac Ymddiriedolaethau yn unol â’r mecanweithiau llywodraethu a rhannu risg presennol. Bydd y ddau opsiwn wrth ddarparu Uned adran 10 neu Uned drwyddedig lawn yn cael eu datblygu fel rhan o’r broses sefydlu fel y cytunwyd gan y Pwyllgor a disgwylir y bydd y cyllid cysylltiedig yn cael ei gadarnhau gan Lywodraeth Cymru yn ystod yr ychydig ddyddiau nesaf. Prif ffocws y buddsoddiad hwn yw cwrdd â’r ail uchafbwynt disgwyliedig yn y galw am feddyginiaethau COVID.   Mae’r buddsoddiad yn y safle yn IP5 wedi’i gwmpasu fel nad yw’r cyfleuster “dros dro” yn amharu ar y safle ymgeisydd a nodwyd ar gyfer prif ganolfan meddyginiaethau TRAMS. Codwyd cwestiynau ynghylch a oedd hwn yn wasanaeth clinigol, ond ailadroddodd NF fod hwn yn wasanaeth technegol a allai ddod o fewn cylch gwaith PCGC i’w gyflenwi. Cafwyd trafodaethau mewn perthynas â llywodraethu gweithrediad y Uned Feddygol Dros Dro, a chydnabuwyd y rhain gan NF a amlygodd fod gwaith eisoes ar y gweill i gefnogi’r trefniadau hyn i fodloni unrhyw ofynion rheoliadol. Pwysleisiodd hefyd y byddai’r cyffuriau dan sylw yn cael eu defnyddio ar y pwynt hwn gan y Byrddau Iechyd yn unig gan eu bod yn ymwneud ag amgylcheddau gofal dwys yn bennaf a byddai’r holl benderfyniadau clinigol yn cael eu gwneud y tu allan i’r Uned Feddygol Dros Dro. Pwysleisiodd NF fod Llywodraeth Cymru yn awyddus i’r cyfleuster gael ei sefydlu cyn gynted â phosibl gan ei fod yn uniongyrchol gysylltiedig â pharodrwydd ar gyfer COVID ac ail don bosibl. Cytunwyd y byddai unrhyw faterion llywodraethu gweithredol canfyddedig yn cael sylw ochr yn ochr â’r gwaith trefnu ac y byddent yn eu lle cyn i unrhyw gyffuriau gael eu cyflenwi i gleifion. Felly roedd y Pwyllgor yn fodlon cymeradwyo sefydlu’r gwasanaeth Uned Feddygol Dros Dro, yn amodol ar:* Derbyn cyllid yn ôl y disgwyl gan Lywodraeth Cymru; a
* Cymeradwyaeth CPG o’r trefniadau llywodraethu, cyn darparu unrhyw feddyginiaeth.
 |  |
| **4.2** | **Diweddariad ar Reolau Sefydlog a Chyfarwyddiadau Ariannol Sefydlog**Cyflwynodd AB y papur yn manylu ar nifer o newidiadau arfaethedig i Reolau Sefydlog a Chyfarwyddiadau Ariannol Sefydlog ar gyfer PCGC. Roedd y diwygiadau hyn hefyd yn cynnwys rhai codiadau dros dro mewn terfynau dirprwyedig uwch staff i fynd i wariant mewn perthynas â COVD-19. Roedd y cynigion hefyd yn cynnwys cyflwyno terfyn dirprwyedig uwch o £1 miliwn ar gyfer gwariant yr aethpwyd iddo mewn perthynas â chontractau Cymru Gyfan.**Cymeradwyodd** y Pwyllgor y diwygiadau a awgrymwyd i’r Rheolau Sefydlog a’r Cyfarwyddiadau Ariannol Sefydlog. |  |
| **4.2.1** | **Newid i’r Cynllun Dirprwyo ‐ Rhwymedigaethau Presennol GMPI**Cyflwynodd AR y papur sy’n cydnabod cyfarwyddyd Llywodraeth Cymru i PCGC ysgwyddo cyfrifoldeb am swyddogaeth goruchwylio’r Cynllun Atebolrwyddau Presennol (ELS) a rhai cyfrifoldebau trin hawliadau i’w cyflawni gan y Gymdeithas Amddiffyn Meddygol a’r Medical and Dental Union of Scotland.**Cymeradwyodd** y Pwyllgor y newid arfaethedig i’r Cynllun Dirprwyo.  |  |
| **4.2.2** | **Datganiadau Buddiant ‐ Camau Tendr Sengl****Cymeradwyodd** y Pwyllgor bapur yn nodi diwygiadau i’r broses ar gyfer ceisio datganiadau buddiant yn achos dyfarnu contract yn uniongyrchol i gyflenwyr. Mae hyn yn berthnasol o ran lle mae contractau wedi’u gosod gyda chyflenwyr o dan ddyfarniad uniongyrchol oherwydd brys eithafol, yn unol â Rheoliad 3 (c) o Reoliadau Cyhoeddus 2015 a Nodyn Polisi Caffael Swyddfa’r Cabinet - Ymateb i Covid-19. |  |
| **4.3** | **System Rheoli Pryderon Unwaith i Gymru ‐ Hollt Cyllid**Cymeradwyodd y Pwyllgor bapur yn nodi cynigion ar gyfer ail-godi’r costau ychwanegol sy’n gysylltiedig â’r gronfa ddata wedi’i huwchraddio.  |  |
| 1. **Diweddariadau Prosiect**
 |
| **5.1** | **Gwasanaethau Golchdy**Darparwyd adroddiad a luniwyd gan y Swyddfa Rheoli Rhaglenni i’r Pwyllgor. Pwrpas yr adroddiad oedd diweddaru Pwyllgor y Bartneriaeth Cydwasanaethau ar Raglen Gwasanaethau Golchdy Cymru Gyfan.Hysbysodd NF y Pwyllgor fod cytundeb ar waith i ymestyn y cytundeb ymgynghori, oherwydd oedi o ganlyniad i COVID-19. Bydd y broses ymgynghori nawr yn rhedeg hyd at 30 Mehefin 2020 gyda’r bwriad o drosglwyddo’r staff i PCGC ar 1 Ebrill 2021 er mwyn ystyried COVID, ail donnau posibl a phwysau’r gaeaf.**Nododd** y Pwyllgor y cynnydd a wnaed hyd yma yn y broses achos busnes a **chymeradwyodd** yr estyniad i’r amserlenni fel yr amlinellwyd yn y papur a gyflenwyd a chymeradwyodd yr estyniad i’r TUPE posibl o staff hyd at Ebrill 2021. |  |
| **5.2** | **Cyflogwr Arweiniol Sengl**Mae’r papur a gyfenwir gan Gweithlu yn diweddaru aelodau’r Pwyllgor ar y cynnydd o ran ehangu’r Model Cyflogwr Arweiniol Sengl. **Cytunodd** y Pwyllgor ar y cynnig, hyd nes y datblygir a chwblhau fframwaith cytundebol a llywodraethu cytunedig a gyfer yr holl hyfforddeion meddygol a gyflogir ym model Cyflogwr Arweiniol Sengl PCGC, bydd y trefniadau, yr egwyddorion, y Cytundebau Lefel Gwasanaeth a’r fframwaith llywodraethu a gytunwyd ar gyfer Hyfforddeion Meddygon Teulu Arbenigol a gyflogir gan PCGC yn gymwys. |  |
| **5.3** | **NHAIS**Darparwyd diweddariad yn cadarnhau bod datblygiad y systemau newydd neu uwchraddedig ar gyfer GMS (taliadau i feddygon teulu). GOS (taliadau i Optegwyr) a PCRM (y Modiwl Cofrestru Gofal Sylfaenol) yn parhau i fod ar y trywydd iawn i’w cwblhau o fewn yr amserlenni gofynnol. |  |
| 1. **Llywodraethu, Perfformiad a Sicrwydd**
 |
| **6.1** | **Adroddiad Cyllid a Pherfformiad****Nododd** y Pwyllgor fod PCGC wedi sicrhau gwarged o £11k ar ôl ailddosbarthu arbedion o £2m i Gyrff Iechyd a Llywodraeth Cymru. Cyflawnwyd y terfyn gwariant cyfalaf o ychydig dros £3m hefyd. Roedd yr holl dargedau ariannol eraill wedi’u cyflawni. Amlygwyd hefyd bod mwyafrif helaeth y targedau dangosydd perfformiad allweddol wedi’u cyflawni yn ystod y flwyddyn er gwaethaf COVID. |  |
| **6.2** | **Y Datganiad Llywodraethu Blynyddol****Cymeradwyodd** y Pwyllgor y datganiad terfynol i’w gymeradwyo ym Mhwyllgor Archwilio mis Mehefin. Mae’r datganiad yn gadarnhaol, gyda sgôr Pennaeth Archwilio Mewnol rhesymol, ac mae’n cynnwys y geirid a awgrymir gan Lywodraeth Cymru sy’n ymwneud â COVID-19.  |  |
| **6.3** | **Y Gofrestr Risg Gorfforaethol****Nododd** y Pwyllgor fod dwy risg goch ar y gofrestr yn ymwneud ag ailosod y system NHAIS a’r angen i ddisodli’r system Taliadau Offthalmig erbyn Medi 2020 lle mae gwaith ar y gweill i ddatblygu system fewnol ond mae trefniadau wrth gefn ar gael i ymdopi ag unrhyw oedi. Hefyd darparwyd Cofrestr Risg COVID-19 ar wahân i’r Pwyllgor, yn manylu ar nifer o risgiau penodol yn ymwneud â’r pandemig. Mae’r holl risgiau hyn yn cael eu rheoli’n llwyddiannus ar hyn o bryd. |  |
| **6.4** | **Adroddiad Blynyddol am Broblemau a Chwynion****Nododd** y Pwyllgor gynnydd bach yn nifer y cwynion ac yn yr amser a gymerwyd i ymateb iddynt. Fodd bynnag, roedd y Pwyllgor yn dawel eu meddwl bod perfformiad cyffredinol yn y maes hwn yn cael ei fonitro’n agos gan yr Uwch Dîm Rheoli bob chwarter. |  |
| 1. **Eitemau er Gwybodaeth**
 |
| **7.1** | **Adroddiadau Monitro Cyllid**Darparwyd yr adroddiadau ar gyfer Ionawr, Chwefror a Mawrth 2020, er gwybodaeth.  |  |
| **7.2** | **Adroddiad Crynhoi Cynnydd y Pwyllgor Archwilio**Darparwyd yr adroddiad ar gyfer Pwyllgor Archwilio Ebrill 2020 er gwybodaeth.  |  |
| 1. **UNRHYW FATER ARALL**
 |
| **8.1** | Ni chodwyd unrhyw faterion.  |  |
| **DYDDIAD Y CYFARFOD NESAF:****Dydd Iau, 23 Gorffennaf 2020 o 10:00-13:00****Ystafell y Bwrdd Pencadlys PCGC, Cwrt Charnwood, Nantgarw / Trwy Skype (Fel sy’n Briodol)** |